SAJTÓKÖZLEMÉNY

a Debreceni Egyetem partnerségével megvalósuló InnovaSPA (Interreg Europe) projekt debreceni tanulmányútjáról

A Debreceni Egyetem az InnovaSPA projekt keretében tanulmányúton látja vendégül nemzetközi partnereit, ahol bemutatásra kerülnek a térség termálterápiákhoz kapcsolódó értékei és fejlesztései.

A Debreceni Egyetem 2018 júniusában kezdte meg a termálterápiákra vonatkozó szakpolitikák fejlesztését célul kitűző InnovaSPA című projekt megvalósítását.

2018-ban is zajlott a munka a régiókban, a Debreceni Egyetem munkatársai is gyűjtötték a jó gyakorlatokat és több szempont alapján elkészült a régiós analízis is. Nagy segítséget nyújtottak ebben a stakeholderek is, akik közt ott találjuk a Termál-Egészségipari Klasztert, a termálfürdőket, de a Pénzügyminisztériumot, a Hajdú-Bihar Megyei Önkormányzatot és nem utolsósorban a Debreceni Egyetem különböző karainak képviselőit.

Idén márciusban a Thermauvergne Egyesület – mint a projekt vezető partnere – által szervezett tanulmányúton vehetett részt a stakeholderek egy része, amelynek során betekintést nyerhettek abba, hogy a francia termálrégióban milyen szereplők tesznek a sikerért és milyen módon szerveződnek; milyen terveik vannak és milyen eredményekre építhetnek.

Most Debrecenbe érkeznek a projekt partnerei, hogy ismereteket szerezhessenek a térség jó gyakorlatairól és a termál ökoszisztéma szereplőiről. A program keretében 2019. május 14-én előadások sorával mutatjuk be a rendelkezésre álló erőforrásokat, a jelenlegi helyzetet és a jövőbeli terveket is, kitérve a rendelkezésre álló pályázati lehetőségekre is.

Reményeink szerint, a francia, lett, litván, lengyel, román, szlovén és portugál résztvevők sok hasznos tapasztalattal gazdagodhatnak a tanulmányút ideje alatt.

További információ a projektről az alábbi linkeken érhető el:

<https://www.interregeurope.eu/innovaspa/>

<https://kancellaria.palyazatok.unideb.hu/hu/innovaspa-interreg-europe>

A sajtó képviselői számára vágóképek készítésére és interjúkra is tudunk lehetőséget biztosítani 2019. május 14-én 9:00 – 12:00 között a Hotel Aquaticum Saturnus termében vagy annak előterében.

Kérem, hogy további információért, esetleg időpont egyeztetése ügyében keresse Gregán Orsolyát (+36302132506, gregan.orsolya@gmail.com)